CELEX: 32013R0740
Language: et
Date: 2013-07-30 00:00:00
Title: Komisjoni rakendusmäärus (EL) nr 740/2013, 30. juuli 2013 , erandite tegemise kohta ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise vabakaubanduslepingu II lisas sätestatud päritolureeglitest, mis kehtivad kvootide raames teatavatele Colombiast pärit toodetele

31.7.2013   
            
            
               ET
            
            
               Euroopa Liidu Teataja
            
            
               L 204/40
            
         KOMISJONI RAKENDUSMÄÄRUS (EL) nr 740/2013,
   30. juuli 2013,
   erandite tegemise kohta ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise vabakaubanduslepingu II lisas sätestatud päritolureeglitest, mis kehtivad kvootide raames teatavatele Colombiast pärit toodetele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 31. mai 2012. aasta otsust 2012/735/EL ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise vabakaubanduslepingu Euroopa Liidu nimel allkirjastamise ja selle ajutise kohaldamise kohta (1), eriti selle artiklit 6,
   ning arvestades järgmist:
   
               (1)
            
            
               Nõukogu kiitis otsusega 2012/735/EL heaks ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu (edaspidi „leping”) Euroopa Liidu nimel allkirjastamise. Otsuse 2012/735/EL kohaselt kohaldatakse lepingut ajutiselt kuni selle sõlmimiseks vajalike menetluste lõpuleviimiseni. Lepingut kohaldatakse ajutiselt alates 1. augustist 2013.
            
         
               (2)
            
            
               Lepingu II lisas käsitletakse mõiste „päritolustaatusega tooted” määratlust ja halduskoostöö viise. Mitmete toodete puhul on kõnealuse lisa liites 2A ette nähtud erandid lisas aastakvootide raames sätestatud päritolureeglitest. Seetõttu tuleb kehtestada kõnealuste erandite kohaldamise tingimused Colombiast imporditud kaupade suhtes.
            
         
               (3)
            
            
               Komisjon peaks II lisa liites 2A sätestatud tariifikvoote haldama põhimõttel „kes ees, see mees” kooskõlas komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (2).
            
         
               (4)
            
            
               Tariifsete soodustuste saamiseks tuleb tolliasutusele esitada asjakohane päritolutõend, nagu see on sätestatud lepingus.
            
         
               (5)
            
            
               Kuna lepingut kohaldatakse alates 1. augustist 2013, tuleks käesolevat määrust kohaldada alates samast kuupäevast.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu (edaspidi „leping”) II lisa liites 2A sätestatud päritolureeglid kehtivad käesoleva määruse lisas sätestatud kvootide raames.
   Artikkel 2
   Artiklis 1 sätestatud erandit kohaldatakse juhul, kui lisas loetletud toodetega on kaasas lepingu II lisas sätestatud päritolutõend.
   Artikkel 3
   Lisas sätestatud tariifikvoote haldab komisjon kooskõlas määruse (EMÜ) nr 2454/93 artiklite 308a–308c sätetega.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. augustist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 21.12.2012, lk 1.
   
      (2)  EÜT L 253, 11.10.1993, lk 1.
   
      LISA
      
         Colombia
      
      Kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik ning soodustuskava ulatus on käesoleva lisa kontekstis kindlaks määratud käesoleva määruse vastuvõtmise ajal kehtivate CN-koodide raames.
      
                  Jrk-nr
               
               
                  CN-kood
               
               
                  Toote kirjeldus
               
               
                  Kvoodi kehtivusaeg
               
               
                  Kvoodimaht aastas
                  (netokaal tonnides, kui ei ole ette nähtud teisiti)
               
            
                  09.7140
               
               
                  3920
               
               
                  Muud tahvlid, lehed, kiled, fooliumid ja ribad, plastist, v.a vahtplastist, armeerimata, lamineerimata, tugevdamata ja muul viisil teiste materjalidega kombineerimata
               
               
                  Alates 1. augustist kuni 31. juulini
               
               
                  15 000
               
            
                  09.7141
               
               
                  6108 22 00
               
               
                  Naiste või tüdrukute aluspüksid, silmkoelised või heegeldatud, keemilistest kiududest
               
               
                  Alates 1. augustist kuni 31. juulini
               
               
                  200
               
            
                  09.7142
               
               
                  6112 31
               
               
                  Meeste või poiste supelkostüümid, silmkoelised või heegeldatud, sünteeskiududest
               
               
                  Alates 1. augustist kuni 31. juulini
               
               
                  25
               
            
                  09.7143
               
               
                  6112 41
               
               
                  Naiste või tüdrukute supelkostüümid, silmkoelised või heegeldatud, sünteeskiududest
               
               
                  Alates 1. augustist kuni 31. juulini
               
               
                  100
               
            
                  09.7144
               
               
                  6115 10
               
               
                  Tugisukad (näiteks veenilaiendite ravisukad), silmkoelised või heegeldatud
               
               
                  Alates 1. augustist kuni 31. juulini
               
               
                  25
               
            
                  09.7145
               
               
                  6115 21 00
               
               
                  Muud sukkpüksid ja retuusid, sünteeskiududest, ühekordse lõnga joontihedusega alla 67 detsiteksi, silmkoelised või heegeldatud
               
               
                  Alates 1. augustist kuni 31. juulini
               
               
                  40
               
            
                  09.7146
               
               
                  6115 22 00
               
               
                  Muud sukkpüksid ja retuusid, sünteeskiududest, ühekordse lõnga joontihedusega vähemalt 67 detsiteksi, silmkoelised või heegeldatud
               
               
                  Alates 1. augustist kuni 31. juulini
               
               
                  15
               
            
                  09.7147
               
               
                  6115 30
               
               
                  Muud naiste sukad ja põlvikud, ühekordse lõnga joontihedusega alla 67 detsiteksi, silmkoelised või heegeldatud
               
               
                  Alates 1. augustist kuni 31. juulini
               
               
                  25
               
            
                  09.7148
               
               
                  6115 96
               
               
                  Muud sünteeskiududest kaubad, silmkoelised või heegeldatud
               
               
                  Alates 1. augustist kuni 31. juulini
               
               
                  175
               
            
                  09.7161
               
               
                  7321
               
               
                  Rauast või terasest pliidid (k.a sisseehitatud keskkütte-kuumaveekatlaga), ahjud, kaminad, söepannid, gaasipõletid, soojendusplaadid jm mitteelektrilised kütteseadmed, nende osad
               
               
                  Alates 1. augustist kuni 31. juulini
               
               
                  20 000 ühikut
               
            
                  09.7162
               
               
                  7323
               
               
                  Rauast või terasest laua-, köögi- jm majapidamistarbed, nende osad; raud- või terasvill; rauast või terasest nõudepesunuustikud, küürimis- või poleerimispadjakesed ja -kindad
               
               
                  Alates 1. augustist kuni 31. juulini
               
               
                  50 000
               
            
                  09.7163
               
               
                  7325
               
               
                  Muud rauast või terasest valatud tooted
               
               
                  Alates 1. augustist kuni 31. juulini
               
               
                  50 000